Han skabte rammerne for, at fem somaliske børn kunne gå i skole. Siden er han blevet hædret - og nu ligger han som en sag hos Skat.

En kontrolgruppe har nemlig anmeldt Henrik Stokholm, som er rektor på Nyborg Gymnasium. Gruppen arbejder for at afsløre socialt bedrageri og snyd i Nyborg Kommune.

Sagen kort Den somaliske Hussein-familie mistede deres opholdstilladelse i oktober 2018.

Børnene søgte efterfølgende asyl.

Nyborg Kommune sagde, at de otte børn skulle meldes ud af gymnasiet, folkeskolen og daginstitutionerne.

Rektoren på Nyborg Gymnasium, Henrik Stokholm, lod de to ældste døtre fortsætte på gymnasiet og åbnede dørene for de andre børn, som kom i "nødskole"og blev undervist af frivillige.

Sagen blev fulgt nøje i medierne, og integrationsminister Inger Støjberg (V) og andre politikere udtalte kritik af rektorens beslutninger.

For et par måneder siden fandt Nyborg Kommune ud af, at børnene har ret til at gå i skole.

Nu genoptager Flygtningenævnet familiens sag om opholdstilladelse

I december modtog rektoren en hæderspris på 100.000 kroner fra en privat fond for at åbne skolens døre for børnene, mens deres sag om asyl blev behandlet.

Efter en avisartikel om hæderen skrev en medarbejder i kontrolgruppen straks til Skat - selv om Henrik Stokholm slet ikke havde fået pengene endnu.

Derudover bor rektoren ikke i Nyborg Kommune, som er kontrolgruppens område.

- Jeg føler mig lidt krænket, fordi den her gruppe er sat i verden for at finde sociale bedragere. Jeg synes ikke selv, jeg går ind under den kategori, og jeg betaler min skat med meget stor glæde, forklarer han og siger: